Publication: Magyar Közlöny
Issue: MK-2005-79 (Year: 2005, Number: 79)
Era: 2004-2010
Section: 1. számú melléklet a 22/2005. (VI. 14.) HM–EüM együttes rendelethez
Paragraph Index: 959

6. 0,9 mindkét szemen E E E A A A A A A A A látásélességet korrekció nélkül szükséges meghatározni. A jelöltnél és a tanintézet elsõéves légijármû-vezetõ, légiforgalom irányító hallgatójánál mindkét szemen 1,0 (teljes), a másodéveseknél minimum 0,9 visus-értéket kell megkövetelni. Egyes esetekben azon szakszolgálati személynek, aki bármilyen típusú helikopteren vagy szállítógépen repül, a látásélesség refrakciós anomália miatti csökkenésekor a repülések végzése megengedhetõ korrekciós szemüveggel vagy kontaktlencsével akkor, ha a korrekció nélküli látásélesség egyik szemen sem alacsonyabb 0,5-nél, a korrekcióval pedig 0,8-nél. Ebben az esetben a sphaerikus korrekció ±2,0 D-nál, a cylindrikus ± 1,0 D-nál nem lehet élesebb. Az a fedélzeti mérnök, aki próbarepülést végez, folytathatja a repülést korrekciós szemüveggel, ha a korrigált látásélesség nem alacsonyabb 0,7-nél az egyik vagy 0,5-nél mindkét szemen. A VII. rovat szerint az ejtõernyõs látásélességét a 2. alpont határozza meg. A VIII–IX. rovat szerint elbírálandóknál a megkívánt nyers látásélesség 0,1. Korrekcióval a VIII. rovat szerint elbírálandóknál 0,7 az alkalmasság alsó határa. Aki szemüveget vagy kontaktlencsét visel, szolgálati ideje alatt köteles tartalékszemüveget magánál tartani. Kontaktlencse viselése szolgálat idején csak a hangsebesség alatt repülõ eszközön szolgálatot teljesítõ állománynál engedélyezhetõ, s kizárólag annak, aki legalább nyolc órán keresztül, bizonyítottan panaszmentesen tudja hordani. Túllátóság vagy presbyopia esetén +1,0 D-ig lágy kontaktlencse viselése különleges elbírálással engedélyezhetõ II. rovat esetén is. A myopia a II. rovat szerint elbíráltaknál kizárja a kontaktlencse alkalmazhatóságát. A radiális keratotomián átesett jelölt, hallgató, illetve a légijármû-vezetõ szakszolgálatra alkalmatlan. A fotorefraktív keratotomia után a jelölt és hallgató alkalmatlan, egyéb rovat szerint elbíráltak a szaruhártya állapotától függõen, különleges elbírálás szerint kerülnek megítélésre. 150. Refrakciós anomáliák I/A. rovat szerint: alkalmatlan, ha a myopia nagyobb 0,5 D-nál, a hypermetropia nagyobb 1,5 D-nál és az astigmatismus bármilyen látásnál nagyobb, mint 0,5 D az egyik vagy mindkét szemen. I/B. rovat szerint alkalmatlan, ha a myopia nagyobb, mint 0,5 D, a hypermetropia nagyobb 1,5 D-nál és az astigmatismus bármilyen látásnál nagyobb, mint 0,5 D az egyik vagy mindkét szemen. A személyzet többi tagjelöltjeinél a megengedett felsõ határérték: 1,0 D myopia, 2,0 D hypermetropia és 1,0 D astigmatismus egy vagy két szemen. A II–VI. rovat szerint vizsgált személy 1,0 D feletti myopia, 2,5 D feletti hypermetropia, 1,0 D feletti bármilyen astigmatismus esetén egy vagy mindkét szemen alkalmatlan. A személyzet többi tagja és az ejtõernyõs 1,0 D feletti myopia, 2,5 feletti túllátás és 1,0 D feletti bármilyen astigmatismus esetén a jobbik szemen: alkalmatlan. (A rosszabbik szemen a látásélésség követelményei függetlenek a refrakciótól.) VIII. rovat szerint vizsgált személyzet 5,0 myopia, 4,5 D hypermetropia, 2,0 D feletti bármilyen astigmatismus esetén egy vagy mindkét szemen: alkalmatlan. IX. rovat szerint vizsgált szakszemélyzet 6,0 D myopia, 6,0 D hypermetrophia, 2,0 D feletti bármilyen astigmatismus esetén egy vagy mindkét szemen: alkalmatlan. Azon jelöltnél, hallgatónál, légijármû-vezetõnél, akinél a presbyopia eléri, vagy meghaladja az 1,0 D-át, a repülõalkalmasság elbírálása érdekében a refrakció formáját és fokát cycloplegiával, azaz az akkomodáció lehetõ legteljesebb kikapcsolásával kell vizsgálni. A refraktometriával (skiaszkópia, autorefraktometria) kapott eredményeket szubjektív módszerrel (üveggel) ellenõrizni kell. A cycloplegiát 1:5000 arányú atropin oldattal (három alkalommal 1-2 cseppet, 5-5 perces idõközönként mindkét szembe) szükséges elõidézni. Az akkomodációs spasmus gyanúja esetén 1%-os atropin oldat alkalmazandó. A szakszemélyzet tagja és a hallgató a cycloplegiás vizsgálatok után csak akkor repülhet, ha az akkomodációs képesség teljesen visszaállt. Ha a hangsebesség alatt repülõgépeken szolgálatot teljesítõ személynél a refrakciós anomália túllépi a megengedettnormát, de nem többel, mint 0,5 D, s a látásfunkciók jók (a repüléstechnikai minõsítés figyelembevételével), különleges elbírálás alapján alkalmas megállapítás tehetõ. A szakszemélyzet egészségügyi könyvébe 0,5 D közellátás, túllátás és bármilyen formájú astigmatismus esetében – ha a látásélesség mindkét szemen korrekció nélkül 1,0 – a diagnózis rovatba a szemészeti szempontból egészséges bejegyzés kerül. Ekkor a fénytörés skiaszkópiával rovatban kell a megfelelõ megjegyzést tenni. 151. Akkomodációs zavarok

Source: https://magyarkozlony.hu/hivatalos-lapok/95a48f278ccba8317e6067aa0ef7de89b65eb77e/dokumentumok/dc1d8f6d54cb2ed624c51053d90af2fe97881d0a/letoltes